CELEX: 
Language: hr
Date: 2021-04-26 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe (EU) 2019/624 u pogledu certificiranja u slučaju klanja na gospodarstvu podrijetla

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) 2017/625 Europskog parlamenta i Vijeća
                  1
                utvrđena su pravila prema kojima nadležna tijela država članica provode službene kontrole i druge aktivnosti kontrole.
            
            
               Uredba (EU) 2017/625 dopunjena je Delegiranom uredbom Komisije (EU) 2019/624
                  2
                utvrđivanjem pravila o specifičnim službenim kontrolama, npr. ante mortem pregledima.
            
            
               Nedavnom izmjenom Uredbe (EZ) br. 853/2004 Europskog parlamenta i Vijeća
                  3
                pod određenim je uvjetima dopušteno klanje domaćih goveda i svinja te domaćih kopitara na gospodarstvu podrijetla. Zbog te izmjene treba izmijeniti Uredbu (EU) 2019/624 kako bi se osiguralo da takve životinje prati certifikat s rezultatom ante mortem pregleda.
            
            
               2.SAVJETOVANJA PRIJE DONOŠENJA AKTA
            
            
               Predložena izmjena potrebna je zbog izmjene Uredbe (EZ) br. 853/2004. O njoj se raspravljalo na nekoliko sastanaka mjerodavne stručne skupine koja predstavlja nadležna tijela svih država članica i ti su je stručnjaci u velikoj mjeri podržali. 
            
            
               Osim toga, u okviru Savjetodavne skupine za prehrambeni lanac i zdravlje životinja i biljaka provedeno je savjetovanje s organizacijama privatnih dionika.
            
            
               Prije donošenja ove Delegirane uredbe Komisija je na otvoren i transparentan način provela javna savjetovanja u skladu s postupcima utvrđenima u Međuinstitucijskom sporazumu o boljoj izradi zakonodavstva
                  4
               .
            
            
               Informacije primljene u okviru prethodno navedenih savjetovanja uzete su u obzir u pripremi ove Delegirane uredbe.
            
            
               3.PRAVNI ELEMENTI DELEGIRANOG AKTA
            
            
               Delegirana uredba Komisije (EU) 2019/624 i njezine izmjene donose se na temelju članka 18. stavka 7. Uredbe (EU) 2017/625, a obje te uredbe počele su se primjenjivati od 14. prosinca 2019.
            
            
               DELEGIRANA UREDBA KOMISIJE (EU) …/...
            
            
               оd 26.4.2021.
            
            
               o izmjeni Delegirane uredbe (EU) 2019/624 u pogledu certificiranja u slučaju klanja na gospodarstvu podrijetla
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama)
                  5
               , a posebno njezin članak 18. stavak 7. točku (d),
            
         
         
            
               budući da:
            
            
               (1)Uredbom (EU) 2017/625 utvrđena su pravila za službene kontrole i druge službene aktivnosti koje provode nadležna tijela država članica radi verifikacije usklađenosti s pravilima o primjeni zakonodavstva Unije u području hrane i sigurnosti hrane u svim fazama postupka proizvodnje, prerade i distribucije. Te službene kontrole obuhvaćaju ante mortem preglede životinja namijenjenih klanju. 
            
            
               (2)Delegiranom uredbom Komisije (EU) 2019/624
                  6
                utvrđeni su kriteriji i uvjeti za određivanje kada se ante mortem pregledi mogu obavljati na gospodarstvu podrijetla.
            
            
               (3)Delegiranom uredbom Komisije (EU) [C(2021)199]
                  7
               , kojom je izmijenjena Uredba (EZ) br. 853/2004 Europskog parlamenta i Vijeća
                  8
               , pod određenim je uvjetima dopušteno klanje domaćih goveda i svinja te domaćih kopitara na gospodarstvu podrijetla. U tim je uvjetima predviđeno da se životinje prije klanja moraju podvrgnuti ante mortem pregledu, a rezultat tog pregleda mora biti potvrđen u službenom certifikatu koji prati tijela zaklanih životinja u odobrenu klaonicu u skladu s člankom 6. Delegirane uredbe (EU) 2019/624. 
            
            
               (4)Područje primjene članka 6. Delegirane uredbe (EU) br. 2019/624 trebalo bi proširiti na domaća goveda i svinje te domaće kopitare kako bi se osiguralo da u slučaju njihova klanja na gospodarstvu podrijetla ne bude ugrožena sigurnost mesa.
            
            
               (5)Delegiranu uredbu (EU) 2019/624 trebalo bi stoga na odgovarajući način izmijeniti,
            
            
               DONIJELA JE OVU UREDBU:
            
            
               Članak 1.
            
            
               Članak 6. Delegirane uredbe (EU) 2019/624 mijenja se kako slijedi:
            
            
               (1)stavak 1. zamjenjuje se sljedećim:
            
            
               „1. Nadležna tijela primjenjuju posebne kriterije i uvjete utvrđene u ovom članku u odgovarajućim slučajevima koji se odnose na perad, divljač iz uzgoja, domaća goveda i svinje te domaće kopitare.”
            
            
               (2)točka 3. zamjenjuje se sljedećim:
            
            
               „3. U slučaju domaćih goveda i svinja, domaćih kopitara te divljači iz uzgoja zaklanih na gospodarstvu podrijetla u skladu s odjeljkom I. poglavljem VI.a ili odjeljkom III. točkom 3. Priloga III. Uredbi (EZ) br. 853/2004, službeni certifikat sastavljen u skladu s predloškom službenog certifikata iz poglavlja 3. Priloga IV. Provedbenoj uredbi Komisije (EU) 2020/2235* prati životinje do klaonice ili se unaprijed šalje u bilo kojem formatu, umjesto certifikata iz članka 5. stavka 2. točke (f).
            
            
               * Provedbena uredba Komisije (EU) 2020/2235 od 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja, predložaka službenih certifikata i predložaka certifikata o zdravlju životinja/službenih certifikata za ulazak u Uniju i premještanja unutar Unije pošiljaka određenih kategorija životinja i robe i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 599/2004, provedbenih uredbi (EU) br. 636/2014 i (EU) 2019/628, Direktive 98/68/EZ i odluka 2000/572/EZ, 2003/779/EZ i 2007/240/EZ (SL L 442, 30.12.2020., str. 1.).”.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 26.4.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).
               
               
                  
                     (2)
                  
                        Delegirana uredba Komisije (EU) 2019/624 od 8. veljače 2019. o posebnim pravilima za provedbu službenih kontrola proizvodnje mesa te za proizvodna područja i područja za ponovno polaganje živih školjkaša u skladu s Uredbom (EU) 2017/625 Europskog parlamenta i Vijeća (SL L 131, 17.5.2019., str. 1.).
               
               
                  
                     (3)
                  
                        Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).
               
               
                  
                     (4)
                  
                        SL L 123, 12.5.2016., str. 1.
               
               
                  
                     (5)
                  
                        SL L 95, 7.4.2017., str. 1.
               
               
                  
                     (6)
                  
                        Delegirana uredba Komisije (EU) 2019/624 od 8. veljače 2019. o posebnim pravilima za provedbu službenih kontrola proizvodnje mesa te za proizvodna područja i područja za ponovno polaganje živih školjkaša u skladu s Uredbom (EU) 2017/625 Europskog parlamenta i Vijeća (SL L 131, 17.5.2019., str. 1.).
               
               
                  
                     (7)
                  
                        Delegirana uredba Komisije (EU) ... [C(2021)199] o izmjeni Priloga III. Uredbi (EZ) br. 853/2004 Europskog parlamenta i Vijeća o posebnim higijenskim zahtjevima za hranu životinjskog podrijetla (SL L...).
               
               
                  
                     (8)
                  
                        Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).